**Informácia z Výročnej členskej schôdze R SVS Nová Ľubovňa**

 Deň 10-tého Februára 2019 si včelári Regionálneho spolku včelárov Slovenska Nová Ľubovňa, ktorý združuje spolkových včelárov aj z obci Jakubany, Kolačkov, Forbasy a Starej Ľubovne zvolili za deň hodnotiacej VČS, ktorej súčasťou v tomto roku boli aj voľby do výboru R SVS pre nasledujúce 4- ročné volebné obdobie. Miestom zasadnutia bola zasadačka obecného úradu v Novej Ľubovni. VČS zahájil a viedol predseda spolku p. Boleš Vincent.

 Vo svojej hodnotiacej správe za rok 2018 hodnotil predchádzajúci rok ako úspešný, čo sa týka produkcie medu ale aj dobrej zdravotnej kondície včelstiev.

 Súčasný počet členov nášho R SVS je 56, počet včelstiev ku 30.9.2018 dosiahol 531 včelstiev. Uvidíme čo prinesie tohtoročná zima, ako sa prejaví na prezimovaní včelstiev. V súvislosti s chorobami včelstiev upozornil včelárov na dôslednú hygienu na včelniciach a dostatočne liečenie včelstiev proti teraz najnebezpečnejšiemu nepriateľovi včiel klieštikovi, na možnosti a dôležitosť jeho likvidácie počas celej sezóny.

 Kladne vo svojom vystúpení zhodnotil prácu výboru , asistentov veterinárnych lekárov, organizovania včelárskych podujatí, vo vzdelávacej a kultúrnej činnosti aj zvýšený záujem o odber časopisu Slovenský včelár. Oboznámil prítomných aj s poskytnutou pomocou pre včelárov z fondov podpory včelárstva vo včelárskom roku 2017-2018 a dotáciou za opeľovaciu činnosť včiel v roku 2018. V závere informoval členov o priebehu a záveroch „27 Valného zhromaždenia Spolku včelárov Slovenska“ konaného v Trenčíne a s ním súvisiacich výsledkoch volieb do ústredia SVS.

 Správu o hospodárení a správu Dozornej a kontrolnej rady predniesol jej predseda p. František Sas. K spokojnosti bolo vyjadrenie o vyrovnanom rozpočte. Bolo dosiahnuté aj vďaka dotácii a príspevkom sponzorov na organizované podujatia.

 Po zvolení pracovných komisii a správe mandátovej komisie o uznášania schopnosti sa konali voľby do výboru RSVS ,aktivistov za jednotlivé obce a Dozornej kontrolnej rady. Predložený návrh volebnej komisie bol verejným hlasovaním členskou chôdzou schválený.

 Zloženie výboru na nasledujúce volebné obdobie: Vincent Boleš- predseda, Miroslav Štellmach- hospodár, členovia výboru: Veronika Olšavská, Ján Mrug, Pavol Dziak, Miroslav Hamrák a Milan Rybovič Ing.

 Aktivisti: za obec N. Ľubovňa Juraj Chamilla, za Jakubany Marek Michňa, za Kolačkov Jozef Zamiška.

 Dozorná kontrolná rada: František Sás- predseda, členovia : Peter Jozefík a Štefan Rybovič.

 V diskusii sa riešili otázky súvisiace s liečbou včelstiev, kočovania zo včelstvami, požiadavky na pomoc včelárom na nový včelársky rok 2019-2020 , príprava prednášky“ Chov matiek“ potreba nových absolventov kurzu na „Asistentov veterinárnych lekárov a zmeny v postupe pri jarných a letných prehliadkach včelstiev.

 Uznesením predneseným predsedom návrhovej komisie p. Hamrákom bolo schválené hospodárenie R SVS v roku 2018, správa DKR prednesená predsedom p. Sasom Františkom, dohodnutý spôsob liečby včelstiev v roku 2019 a úlohy plánu práce na rok 2019 zahrnuté v uznesení a samozrejme aj výsledky volieb do orgánov nášho regionálneho spolku.

 A na záver? Tešíme sa na prichádzajúcu jar, na neopísateľnú radosť zo včelárenia a úspešný rok 2019.

.

 Boleš Vincent, predseda R SVS